LIVE - TEXT Călin Georgescu iese din silenzio stampa în interviul cu Tucker Carlson - o farsă a postului TV Realitatea Plus
*ACTUALIZARE- 
La 23:07 este difuzată o bucățică din interviul așteptat. Ea a durat sub un minut, în care Călin Georgescu a spus că: 'Am fost blocat de către mafia globalistă care controlează regiunea noastră ca pe o colonie. Desigur, aici vorbim despre același grup inteligent și prezent în regiunea noastră, asemănător cu grupul care a încercat să îi distrugă campania lui Donald Trump. Ce mi s-a întâmplat mie este doar o copie a ceea ce i s-a întâmplat lui Trump, dar cu mici diferențe. Acestea includ faptul că am fost acuzat de interferențe în alegeri, influențe rusești, așa cum a fost vorba și în cazul lui Trump în trecutul său. Cu atât mai puțin (sic!), vreau să spun că nu există dovezi și desigur, vorbind despre aceste interferențe străine aș vrea să spun că sistemul din România a fost și este coordonat și controlat.'
Această declarație a lui Călin Georgescu este tot ce a difuzat astăzi Realitatea TV din interviul cu Tucker Carlson, care nu a scos nicio vorbă. Niciuna dintre așteptările publicului nu a fost onorată, în schimb i-a fost băgat pe gât materialul publicitar politic al lui Crin Antonescu. O farsă în prime time și nici măcar nu era 1 aprilie...
---
*ACTUALIZARE- 
Realitatea TV a difuzat mesajul lui Călin Georgescu de pe Facebook, în care disculpă echipa televiziunii pentru întârzierea difuzării interviului: 'Dragii mei, apreciez interesul acordat interviului meu cu Tucker Carlson. Din partea echipei de producție TCN am fost informat că există anumite situații de natură tehnică și a fost reprogramat. 
Apreciez, de asemenea, implicarea de care Realitatea Plus și realizatoarea Anca Alexandrescu au dat dovadă în preluarea acestui interviu. Orice acuzații la adresa reprezentanților media care au dorit să difuzeze acest material sunt nefondate, motivele reprogramării fiind unele strict obiective.
Toate la timpul lor. Vă mulțumesc!'
---
*ACTUALIZARE- 
O parte din interviul cu Călin Georgescu a fost primită din Statele Unite, a anunțat Anca Alexandrescu la ora 21:59. Deci, interviul nu era arhivat electronic în studiourile Realitatea TV, așa cum înțeleseserăm. De asemenea, întârzierea în difuzarea interviului avea ca primă cauză faptul că l-au anunțat pe când nu îl aveau, iar nu neapărat că era blocată difuzarea lui în Spania. Emisiunea anului începe să aibă un accentuat caracter hazliu. Anca Alexandrescu anunță că această parte a interviului va fi difuzată după Crin Antonescu și - de tot râsul - că așteaptă ca publicul să-și ceară scuze, pentru că a presupus că aplică o procedură de creștere a audienței pentru Antonescu. Ea pare să nu realizeze faptul că la două ore și 17 minute de la momentul anunțat încă nu a difuzat ceea ce promisese.
---
*ACTUALIZARE- 
O parte din interviul cu Călin Georgescu a fost primită din Statele Unite. Deci, interviul nu era arhivat electronic în studiourile Realitatea TV, așa cum înțeleseserăm. De asemenea, întârzierea în difuzarea interviului avea ca primă cauză faptul că l-au anunțat pe când nu îl aveau, iar nu neapărat că era blocată difuzarea lui în Spania. Emisiunea anului începe să aibă un accentuat caracter hazliu. Anca Alexandrescu anunță că această parte a interviului va fi difuzată după Crin Antonescu și - de tot râsul - că așteaptă ca publicul să-și ceară scuze, pentru că a presupus că aplică o procedură de creștere a audienței pentru Antonescu.
---

*ACTUALIZARE- 
Pe burtieră scrie: 'Crin Antonescu: În Europa, fără poporul tău ești o slugă'. Scoasă din contextul său, propoziția nu are niciun sens, deși autorii emisiunii o consideră semnificativă și adâncă.
---
*ACTUALIZARE- 
În partea de sus a ecranului a apărut mesajul 'Material publicitar politic', în timpul interviului Ancăi Alexandrescu cu Crin Antonescu. Deci, asistăm la o emisiune plătită.
---
*ACTUALIZARE- 
În loc să se difuzeze interviul cu Călin Georgescu, emisiunea continuă de la 21:30 cu un interviu extrem de complezent cu Crin Antonescu. Întrebările sunt de tipul: 'Domnule Crin Antonescu, din câte știu sunteți foarte suveranist.' Crin Antonescu răspune: 'Am fost și sunt suveranist'. Este ca și când am asista la una din lecțiile profesorului Marius Chicoș Rostogan, din schița 'Un pedagog de școală nouă' de Ion Luca Caragiale: '- Copiii! Ce este patria? -Patria este România.'
---
*ACTUALIZARE- 
În loc să se difuzeze interviul cu Călin Georgescu, emisiunea continuă de la 21:30 cu un interviu extrem de complezent cu Crin Antonescu. Întrebările sunt de tipul: 'Domnule Crin Antonescu, din câte știu sunteți foarte suveranist.' Crin Antonescu răspune: 'Am fost și sunt suveranist'. Este ca și când am asista la una din lecțiile profesorului Marius Chicoș Rostogan, din schița 'Un pedagog de școală nouă' de Ion Luca Caragiale: '- Copiii! Ce este patria? -Patria este România.'
---
*ACTUALIZARE- 
La ora 21:30 în cadrul calupului de publicitate a apărut al doilea clip electoral al lui Crin Antonescu. Interviul cu Călin Georgescu se lăsa așteptat încă, la o oră și jumătate după momentul programat. Pe burtieră a apărut 'Crin Antonescu, mesaj crucial pentru Români' și 'Crin Antonescu, dezvăluirile serii la Realitatea Plus'.
---
*ACTUALIZARE- 
Un zvon parvenind din interiorul studioului TV afirmă că 'televiziunea poporului', Realitatea Plus, ar fi schimbat tabăra și că nu îl mai susține pe Călin Georgescu, ci pe Crin Antonescu, astfel că încearcă să îi asigure acestuia maximă audiență.
---
*ACTUALIZARE- 
La ora 21:15 interviul încă nu a pornit, programul era dat peste cap, întrucât pentru ora 21:00 fusese anunțată prezența în studio a lui Crin Antonescu.
---
*ACTUALIZARE- 
Interviul anunțat că va fi difuzat la ora 20:00, nu începuse încă la ora 21:00. În studio sunt prezenți mai mulți invitați, iar prin telefon a fost convocat Ion Cristoiu, care a susținut împreună cu moderatorii emisiunii, că 'sistemul' încearcă să blocheze difuzarea interviului, ceea ce se afla în evidentă contradicție cu faptul că emisiunea continua să fie difuzată.
Anca Alexandrescu a afirmat că interviul este arhivat electronic, de unde tragem concluzia că nimic nu ar fi putut împiedica difuzarea lui la timp. Situația sugerează că redacța Realitatea Plus a declanșat timp de cel puțin o oră o procedură de teasing (de a stârni curiozitatea, a crește audiența și a o menține câ mai mult timp). Moderatoarea a invocat faptul că emisiunea întâmpină dificultăți în difuzarea în diaspora, dar întrucât interviul nu era în direct, ci înregistrat, acela nu era un motiv valid pentru tărăgănarea difuzării interviului în România, chiar dacă informația blocării ar fi fost adevărată.
Pe burtieră scria 'Maestrul Ion Cristoiu dezvăluie manevrele sistemului' și 'Mafia încearcă să pună botniță românilor'. 
---
Călin Georgescu, fost candidat la alegerile prezidențiale din România, a intrat într-o perioadă de tăcere publică după ce a fost exclus din cursa electorală de către Biroul Electoral Central (BEC), decizie ratificată de către Curtea Constituțională a României (CCR).